b'\n_START_ARTICLE_\nSeppo Lahtinen\n_START_SECTION_\nUra\n_START_PARAGRAPH_\nLahtinen opiskeli Turun yliopistossa sosiologiaa ja filosofiaa. Sammakko-kustantamo syntyi alun perin Lahtisen halusta suomentaa yhdysvaltalaisen runoilijan Charles Bukowskin runokokoelma P\xc3\xa4iv\xc3\xa4t karkaavat kuin villit hevoset yli vuorten, josta tuli ensimm\xc3\xa4inen Sammakon julkaisema kirja. Kustannustoiminta on sittemmin kasvanut huomattavasti ja Sammakon kautta on julkaistu muun muassa Markku Intoa, Riku Korhosta, Jack Kerouacia ja Hunter S. Thompsonia._NEWLINE_Vuonna 2006 Turkuseura valitsi Lahtisen kaikkien aikojen ensimm\xc3\xa4iseksi kulttuuriturkulaiseksi. \xc3\x85bo Akademin johtamisen ja organisaation professori Alf Rehn on nimitt\xc3\xa4nyt Sammakkoa \xe2\x80\x9cmaailman parhaaksi yritykseksi\xe2\x80\x9d. Marraskuussa 2010 Varsinais-Suomen taidetoimikunta my\xc3\xb6nsi Lahtiselle kunniamaininnan ansiokkaista kulttuuriteoista.'